open-index/open-wikipedia-markdown huggingface dataset:
אנדי גרמר

**אנדרו צ'ארלס גרמר** (באנגלית: **Andrew Charles Grammer**; נולד ב-3 בדצמבר 1983), המוכר תחת שם הבמה **אנדי גרמר** (**Andy Grammer**) הוא זמר-יוצר ומפיק מוזיקלי אמריקאי.

## קריירה
ב-29 בספטמבר 2007, הוא הוציא את המיני-אלבום הראשון שלו, *The World Is Yours*.

ב-11 באפריל 2009, הוא הוציא את המיני-אלבום השני שלו, *Soft Lights on Bright Colors*.

ב-15 בנובמבר 2010, הוא הוציא את הסינגל "Keep Your Head Up". הסינגל הגיע בשיאו למקום ה-53 בבילבורד הוט 100 ולמקום החמישי במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-ARIA ו-RIAA. גרסה מחודשת לשיר, בשיתוף פעולה עם מליסה נקודה , יצאה כ-"Relève la tête" ב-2012. הגרסה הגיעה בשיאה למקום ה-156 בצרפת.

ב-14 ביוני 2011, הוא הוציא את אלבום האולפן הראשון שלו, *Andy Grammer*. האלבום הגיע בשיאו למקום ה-105 בבילבורד 200 ולמקום הראשון במצעד ה-Heatseekers.

בדצמבר 2011, הוא הוציא את הסינגל "Fine by Me". הסינגל הגיע בשיאו למקום ה-84 בבילבורד הוט 100 ולמקום העשירי במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-RIAA.

ב-13 במרץ 2012, הוא הוציא את המיני-אלבום השלישי שלו, .

ב-21 במאי 2013, הוא הוציא את המיני-אלבום הרביעי שלו, *Crazy Beautiful*.

ב-25 במרץ 2014, הוא הוציא את הסינגל "Back Home". הסינגל הגיע בשיאו למקום ה-21 במצעד 40 השירים למבוגרים. כמו כן, האלבום זכה בתואר הקלטה מסוג זהב מ-ARIA.

ב-5 באוגוסט 2014, הוא הוציא את אלבום האולפן השני שלו, *Magazines or Novels*. האלבום הגיע בשיאו למקום ה-19 בבילבורד 200 ולמקום ה-12 במצעד האלבומים הדיגיטליים. כמו כן, האלבום זכה בתואר הקלטה מסוג זהב מ-RIAA.

ב-11 בנובמבר 2014, הוא הוציא את הסינגל "Honey, I'm Good". הסינגל הגיע בשיאו למקום התשיעי בבילבורד הוט 100 ולמקום הראשון במצעד 40 השירים למבוגרים. כמו כן, הסינגל זכה בתואר הקלטה מסוג פלטינה משולשת מ-RIAA.

ב-24 באוגוסט 2015, הוא הוציא את הסינגל "Good to Be Alive (Hallelujah)". הסינגל הגיע בשיאו למקום ה-62 בבילבורד הוט 100 ולמקום ה-12 במצעד 40 השירים למבוגרים. כמו כן, הסינגל זכה בתואר הקלטה מסוג זהב מ-RIAA ו-Music Canada.

ב-29 ביולי 2016, הוא הוציא את הסינגל "Fresh Eyes". הסינגל הגיע בשיאו למקום ה-59 בבילבורד הוט 100 ולמקום התשיעי במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-RIAA.

ב-1 במרץ 2017, הוא הוציא את המיני-אלבום החמישי שלו, *Spotify Singles*.

ב-1 בדצמבר 2017, הוא הוציא את אלבום האולפן השלישי שלו, *The Good Parts*. האלבום הגיע בשיאו למקום ה-57 בבילבורד 200.

ב-13 בפברואר 2019, הוא הוציא את הסינגל "Don't Give Up on Me". הסינגל הגיע בשיאו למקום הראשון במצעד השירים מתחת להוט 100 ולמקום ה-12 במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-RIAA. גרסת הרמיקס של R3hab לשיר יצאה ב-12 באפריל 2019. גרסה זו הגיעה בשיאה למקום ה-49 באוסטרליה.

ב-26 ביולי 2019, הוא הוציא את אלבום האולפן הרביעי שלו, *Naive*. האלבום הגיע בשיאו למקום ה-33 במצעד האלבומים הדגיטליים האוסטרלי ולמקום ה-29 בבילבורד 200.

ב-3 ביוני 2022, הוא הוציא את המיני-אלבום השישי שלו, *The Art of Joy*.

## קישורים חיצוניים

* 

## הערות שוליים

קטגוריה:אמריקאים ממוצא אנגלי
קטגוריה:אמריקאים ממוצא גרמני
קטגוריה:זמרים-יוצרים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1983
לאוניד גיישטור

**לאוניד גריגורייביץ' גיישטור** (ברוסית: **Леонид Григорьевич Гейштор**; בבלארוסית: **Леанід Рыгоравіч Гейштар**; נולד ב-15 באוקטובר 1936) הוא חותר בקאנו בעבר יהודי-סובייטי מבלארוס. הוא אלוף אולימפי (רומא 1960) בקאנו זוגי ל-1000 מטר, אלוף עולם (1963) ופעמיים ברציפות אלוף אירופה (1961 ו-1963) בקאנו זוגי ל-10,000 מטר.

## ביוגרפיה
גיישטור נולד וגדל בהומל, בלארוס למשפחה יהודית.

### 1960
#### אלוף אולימפי
באולימפיאדת רומא הוא זכה במדליית זהב בתחרות בקאנו זוגי ל-1000 מטר ביחד עם סרגיי מקרנקו  בתוצאה של 4:17.04 דקות, לפני אלדו דצי ופרנצ'סקו לה מקיה מאיטליה (4:20.77 דקות) ואימרה פרקש ואנדראש טרה מהונגריה (4:20.89 דקות), לפני וילי מלברג וורנר אולריך מגרמניה המזרחית ולברנטה קאלינוב ואיגור ליפאליט מרומניה.

### 1963
#### אלוף עולם
באליפות העולם שנערכה ביאיצה, באותה העת יוגוסלביה בשנת 1963 זכה במדליית זהב בקאנו זוגי ל-10,000 מטר.

## קישורים חיצוניים

קטגוריה:ספורטאים יהודים בלארוסים
קטגוריה:אלופים אולימפיים יהודים
קטגוריה:אלופים אולימפיים מברית המועצות
קטגוריה:משתתפים יהודים באולימפיאדת רומא (1960)
קטגוריה:חותרי קאנו
קטגוריה:אלופי עולם יהודים
קטגוריה:סובייטים שנולדו ב-1936
עמק גלמורגן

**עמק גלמורגן** (בוולשית: **Bro Morgannwg**; באנגלית: **Vale of Glamorgan**) הוא אחד ממחוזות ויילס, בדרום ויילס בממלכה המאוחדת.

המחוז הוקם בשנת 1996 על נתוך נפת עמק גלומרגן של מחוז סאות' גלמורגן, עד 1974 אזור זה היה חלק ממחוז גלמורגן (גלמורגנשייר) ההיסטורי שהתקיים בדרום ויילס מאז הסיפוח האנגלי של ויילס במאה ה-16. היישוב העיקרי והבירה האדמיניסטרטיבית של המחוז היא העיירה בארי.

## גאוגרפיה
עמק גלמורגן הוא המחוז הדרומי ביותר בוויילס, מצפון-מזרח הוא גובל עם העיר ומחוז קארדיף, מצפון עם מחוז רונד'ה קינון טב, ומצפון-מערב עם מחוז ברידג'אנד. המחוז נמצא בדרום ויילס, הדופן הדרומית שוכנת לאורך חופה של תעלת בריסטול העוברת לאורך דרום ויילס ונשפכת ל.

מלבד בירת המחוז בארי (Barry) עם 51,502 תושבים, ערים ועיירות נוספות במחוז כוללות את פנארת' (Penarth) עם 22,083 תושבים, ל'אנטוייט מייג'ור (Llantwit Major) עם 9,486 תושבים, דינס פוויס (Dinas Powys) עם 7,490 תושבים, סינט את'ן (St Athan) עם 4,495 תושבים, וקאוברידג' (Cowbridge) עם 4,043 תושבים.

## קישורים חיצוניים

* 
* 

## הערות שוליים

*
קטגוריה:ויילס: מחוזות
פאולה קורטלזי

**פאולה קורטלזי** (באיטלקית: **Paola Cortellesi**, נולדה ב-24 בנובמבר 1973) היא במאית קולנוע, שחקנית, זמרת, תסריטאית ומפיקה איטלקייה. היא שיחקה בכ-20 סרטים וכן בהצגות תיאטרון, תוכניות טלוויזיה ורדיו. זכתה בפרסים אמנותיים ופרסי קולנוע רבים.

## קורות חיים
פאולה קורטלזי נולדה וגדלה ברומא. בגיל 13 הקליטה את השיר Cacao meravigliao שהיה שיר הנושא של תוכנית טלוויזיה פופולרית באיטליה. בגיל 19 החלה לימודי משחק בבית ספר למשחק "Teatro Blu" ברומא.

שיחקה במספר תוכניות בידור בטלוויזיה האיטלקית, והתפרסמה במיוחד בתוכנית "זליג" בשנים 2000 עד 2011, בה עשתה בעיקר חיקויים פרודיים של פוליטיקאיות איטלקיות.

בשנת 2004 הייתה בין המנחים של פסטיבל סן רמו. שיחקה בכ-20 סרטים, בהם הקומדיה "סליחה שאני קיימת!" וסרט טלוויזיה אודות חייה של מריה מונטסורי, שהופק בשנת 2007. קורטלזי זכתה בפרס על משחקה בסרט זה בפסטיבל סרטי הטלוויזיה של רומא באותה שנה. בשנת 2011 זכתה בפרס השחקנית הטובה ביותר מטעם האקדמיה לקולנוע איטלקי. שיחקה גם בתפקיד הראשי בסדרה הבלשית "Petra" בשנים 2019–2020.

כמו כן שיחקה בתיאטרון, בין השאר בתפקיד הראשי בהצגה המצליחה "Gli ultimi saranno gli ultimi" ("האחרונים יהיו האחרונים") בבימוי מסימיליאנו ברונו, שהוצגה בעשרות תיאטראות באיטליה בין שנת 2005 ל-2007. קורטלזי קיבלה מספר פרסים על תפקידה זה.

כזמרת, קורטלזי הוציאה מספר אלבומי מוזיקה, וכן שיתפה פעולה עם מוזיקאים איטלקיים בולטים. כמו כן השתתפה כמדובבת לאיטלקית בסרטים רבים, וקריינה בתוכניות רדיו ובספרים מוקלטים.

בשנת 2014 כיכבה בתפקיד הראשי בסרט הקומדיה "Un boss in salotto" בדמותה של כריסטינה דאבולה. 

בשנת 2023 ביימה את סרטה הראשון, "C'è ancora domani" ("מחר יום חדש"), שזכה להצלחה מסחרית. הסרט הוקרן במספר פסטיבלי קולנוע, בהם פסטיבל הסרטים הבינלאומי חיפה ופסטיבל הקולנוע ירושלים. קורטלזי זכתה בפרס "כרטיס הזהב" על בימויה בפסטיבל הסרטים של סורנטו. הסרט זכה בפרסי קולנוע רבים, בהם פרס חבר השופטים ופרס חביב הקהל בפסטיבל הסרטים ברומא. באפריל 2024 זכה בפרס על שם פסל דוד של דונטלו מטעם האקדמיה לקולנוע איטלקי, לאחר שצפו בו מעל ל-5.5 מיליון איש.

ספר ביוגרפי על חייה ראה אור בשנת 2006. באותה שנה יצא גם סרט תיעודי על חייה.

קורטלזי נשואה לבמאי ריקרדו מילאני, ולהם בת.

## קישורים חיצוניים

## הערות שוליים

קטגוריה:שחקניות קולנוע וטלוויזיה איטלקיות
קטגוריה:במאיות קולנוע איטלקיות
קטגוריה:תסריטאיות קולנוע
קטגוריה:תסריטאי קולנוע איטלקים
קטגוריה:זמרות איטלקיות
קטגוריה:מדבבות איטלקיות
קטגוריה:איטלקים שנולדו ב-1973
ג'רג' צ'אקאן

**ג'רג' צ'אקאן** (במקור **גרינוולד**, בהונגרית: **Csákány György**; קלוז', 26 ביוני 1920 – 20 בספטמבר 2003) היה דוקטור לרפואה (MD), פרופסור ברדיולוגיה, פרופסור באוניברסיטה. כתב לפחות שבעה ספרים מדעיים שיצאו לאור וכתב עשרות מאמרים שפורסמו.

## קורות חיים
ג'רג' גרינוולד נולד במשפחה יהודית כבנם של דז'ה גרינוולד (1893–1963), רופא, ושל ז'ופיה שימון (1897–1973). השלים את לימודיו בפקולטה לרפואה של אוניברסיטת פאזמאן פטר (כיום שמה אוניברסיטת אטווש לוראנד), שם קיבל תואר ברפואה עקב מלחמת העולם השנייה רק בינואר 1947. הוא החל את הקריירה שלו בבית החולים סנט יאנוש, ובין 1955 לבין 1958 עבד במחלקת הרנטגן של בית החולים אישטוואן. בין השנים 1955–1977 עמד בראש מחלקת הרנטגן של המכון הלאומי לקרדיולוגיה, ובנוסף, בין 1972 לבין 1976, היה סגן מנהל ולאחר מכן מנכ"ל המכון הלאומי לפיזיקת קרינה (ORSI). בשנת 1978 הפך לראש המחלקה לרדיולוגיה ומנהל המרפאה הרדיולוגית של המכון להכשרה רפואית ולאחר מכן של האוניברסיטה להכשרה רפואית. הוא פרש ב-1989. נשאר חבר כבוד באגודת הרדיולוגים ההונגרית (1994).

ב-1941 נישא לבמאית הסרטים המדובבים מרתה שטיינר (לאחר מכן מרתה צ'אקאן). נולדו להם שני ילדים מהנישואים. (מתיאש ג'רג' צ'אקאן, רופא נשים-מיילד, 1946–2022) וז'וז'ה צ'אקאן עורכת סרטי קולנוע (1949) אשתו של במאי הקולנוע מיקלוש יאנצ'ו.

## ספריו המדעיים
* בדיקת רנטגן של מחזור הדם הקטן Medicina Könyvkiadó, 1963
* אבחון רנטגן של הריאות, ORSI 1985
* ג'רג' צ'אקאן-ינה פוראי: אבחון רדיולוגי I.
* ג'רג' צ'אקאן-ינה פוראי: אבחון רדיולוגי II.
* ג'רג' צ'אקאן-ינה פוראי: Clinical X-ray Diagnostics (1977), מהדורה שנייה (1984)
* תחת קרנטינה (רומן המיקרוביולוגיה), הוצאת פרנץ מורה, 1958
* אינדיקציות רציונליות לבדיקות רנטגן 2022. (סדרת הספרייה של הרופאים המתמחים), Medicina

## לקריאה נוספת
* ד"ר ג'רג' צ'אקאן הלך לעולמו 2003-1920
## קישורים חיצוניים
* לזכרו של פרופסור ג'רג' צ'אקאן - רדיולוגיה הונגרית 2993
* ספריו באתר bookline

קטגוריה:רופאים יהודים הונגרים
קטגוריה:רדיולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:קלוז'-נאפוקה: אישים
קטגוריה:הונגרים שנולדו ב-1920
קטגוריה:הונגרים שנפטרו ב-2003
OneIce

**OneIce** הוא מרכז ספורט הנמצא במושב תנובות שבישראל, שנחנך ב-2018.

המרכז כולל מגוון גדול של מתקני ספורט להוקי קרח והחלקה על הקרח והוא מארח תחרויות החלקה אמנותית ומשחקי הוקי קרח. זהו המתקן היחידי בגודל תקני ובעל אבזור תקני להוקי קרח במרכז הארץ.

## תחרויות עיקריות
* **[[ליגת ההוקי קרח הישראלית]]** - מאז 2023 מארח כמה ממשחקי הליגה ואת אימוני נבחרת ישראל.
* ב-2023 התקיימה במקום אליפות העולם בהוקי קרח נשים דרג 3B.

## קישורים חיצוניים

קטגוריה:ישראל: אצטדיונים ומתקני ספורט
קטגוריה:החלקה על הקרח
קטגוריה:ישראל: החלקה אמנותית על הקרח
ספורט
מה עושות האיילות (שיר)

"**מה עושות האיילות**" הוא שיר מאת לאה גולדברג. השיר מופיע בספרה הנושא את שם השיר, בהוצאת ספרית פועלים, ב-1949. הספר אויר על ידי המאייר והצייר אריה נבון. השיר הופיע לראשונה בשבועון "דבר לילדים" בנובמבר 1941.

## הרקע לכתיבת השיר, ותוכנו
השיר מתאר לילה בגן החיות של תל אביב בו חולמות האיילות שהן מנצחות את הפילות במשחק גולות, ואיילת השחר מעירה אותן מחלומן המתוק. את השיר כתבה גולדברג בשנת 1941.
גדעון טיקוצקי, חוקר הספרות ועורך הספר "לאה גולדברג: כל שירי הילדים", שיצא לאור בשנת 2022, כתב בהקדמה לשיר כי גולדברג הושפעה מכתבי האתנוגרף הרוסי מיכאיל פרישווין. פרישווין חקר איילים נקודים באזור מנצ'וריה. גולדברג תרגמה לעברית את ספרו "חברבור חיית היער". ייתכן שהושפעה מכתבות העיתונאית, המשוררת והסופרת מירי דור. דור, זוֹאוֹלוגית בהכשרתה האקדמית, פרסמה את כתבותיה בשבועון "דבר לילדים". לדעת אייל שמיר, בחירת החיות המופיעות בשיר הייתה מודעת. הכוס והתן הן חיות טרף, ולכן הוצמדו בשיר יחדיו. גם הופעתם של הארנב והשפן הייתה בחירה מושכלת, לדעת שמיר, וזאת בשל הבלבול בין שתי החיות.

## ביצועים וגרסאות כיסוי לשיר

בשנות ה-60 ושנות ה-70 של המאה ה-20 השיר היה מוכר בלחנו של אריה לבנון, לחן שהתאים לאופיו כשיר ערש, ואשר הוקלט בין השאר על ידי שולה חן (1971).
לאחר פירוק להקת "כוורת" חבר יוני רכטר, אז בן 24, לאריק איינשטיין, והפיק לו את אלבומו "האהבה פנים רבות לה", שיצא בשנת 1976. שיתוף הפעולה ביניהם התחיל כשאיינשטיין פנה לרכטר, שאותו הכיר מ"כוורת", שם התרשם מנגינתו. במקור התכוונו רכטר ואיינשטיין ליצור אלבום שירי ילדים בעיבודיו של רכטר, אך שיתוף הפעולה ביניהם התפתח לאלבום למבוגרים, שרכטר הלחין, עיבד והפיק מוזיקלית. רכטר הביא להקלטות את חבריו מ"כוורת" - אלון אולארצ'יק (בס) יצחק קלפטר (גיטרות) ומאיר פניגשטיין (תופים), ובין הלהיטים הבולטים באלבום נשארו רק שלושה שירי ילדים, והם נכתבו על ידי לאה גולדברג – "מה עושות האיילות", "גמד קטן", ו"דג הזהב". שלושת השירים הם שריד לכוונה המקורית ליצור אלבום שירי ילדים. השיר מופיע גם באלבומו של איינשטיין "ילדים", שיצא אף הוא בשנת 1976. בשנת 1979 הופיע השיר באלבומם המשותף של רכטר ויהודית רביץ, באופן קבוע וחד פעמי.

## לקריאה נוספת
* לאה גולדברג, **מה עושות האיילות**, הוצאת ספריית הפועלים, 2020 (איורים: מרב סלומון, עמית טריינין, שירז פומן, ענת ורשבסקי, נעם וינר)

## קישורים חיצוניים
* '''מה עושות האיילות''', באתר הספרייה הלאומית
* אקורדים לשיר '''מה עושות האיילות''', באתר Tab4u
* תרגום השיר לאנגלית, באתר Lyrics Translate
* 
* 
* 
* 
* 
* 

## הערות שוליים

קטגוריה:שירי 1976
קטגוריה:שירי אריק איינשטיין
קטגוריה:שירי שולה חן
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי אריה לבנון
קטגוריה:שירים שהולחנו על ידי יוני רכטר
קטגוריה:שירי ילדים
קטגוריה:שירים על יונקים
ראנגנוולד נסטוס

**ראנגנוולד אנדרסון נסטוס** (באנגלית: **Ragnvald Anderson Nestos**; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-13 בשנים 1921–1925.
## ראשית חייו
ראנגנוולד נסטוס נולד בעיר  שבנורווגיה, כאחד מעשרת ילדיהם של אנדרס ר. נסטוס והרבורג סאווה. בגיל 16, כשעדיין לא שלט בשפה האנגלית, הוא הגיע לארצות הברית כדי לחיות עם דודתו ודודו בבקסטון שבדקוטה הצפונית. הוא החל ללמוד בבית ספר בבקסטון ולמד בו בין עבודות שונות במחנה חוטבים. ארבע שנים לאחר מכן, ב-1897, עבר נסטוס בחינות הסמכה להוראה ולימד בבית ספר כפרי. הוא השלים את לימודיו באוניברסיטת המדינה מייוויל, קולג' למורים, ובמקביל עסק בחוואות במחוז פירס. ב-1904 הוא סיים את לימודיו באוניברסיטת דקוטה הצפונית ועבר לעיר מיינוט, שם הוא עסק בעריכת דין בשותפות עם סי. א. ג'ונסון.

## קריירה פוליטית
נסטוס היה חבר איגוד המצביעים העצמאיים והתמודד על משרותיו הפוליטיות מטעם המפלגה הרפובליקנית. בשנים 1911–1912 הוא היה חבר בית הנבחרים של דקוטה הצפונית. בשנים 1913–1916 הוא היה תובע מדינתי במחוז וורד. ב-1916 הוא התמודד בבחירות המקדימות של הרפובליקנים על מושב בסנאט של ארצות הברית מטעם דקוטה הצפונית.

ב-1921 התמודד נסטוס בבחירות החזרה (Recall election) שנועדו להדיח את המושל המכהן לין פרייז'ר. הוא ניצח בבחירות ונבחר כמושל דקוטה הצפונית, הראשון שנבחר באופן זה בכל מדינות ארצות הברית. תקופת כהונתו של פרייז'ר כמושל הייתה נגועה במחלוקות, ותנועה שורשית החלה להפעיל לחצים לעריכת בחירות החזרה. בבחירות אלו הודחו גם שני חברים של נציבות התעשייה המדינתית. הייתה זו תקופה של מחלוקות בין הליגה הבלתי-מפלגתית, שתמכה בתיעוש בבעלות המדינה, לבין איגוד המצביעים העצמאיים, שהתנגד לבעלות המדינה על מפעלי תעשייה. נסטוס פעל נמרצות להצלחתם של מייזמים חדשים בבעלות המדינה, ממגורת הדגנים המדינתית ובנק דקוטה הצפונית. הוא גם ניהל מערכה נגד אנאלפביתיות. במהלך תקופת כהונתו, התאימה דקוטה הצפונית את עצמה למערכת רישום הלידות והפטירות הלאומית, ולראשונה כיהן בה במשרה מלאה אחראי על מערכת הבריאות. ב-1922 הוא התמודד בבחירות לתקופת כהונה שנייה כמושל ונבחר.

## חיים אישיים
נסטוס לא היה נשוי. ב-1942 הוא זכה להכרה בזכות פועלו לצופים הבנים של ארצות הברית וקיבל מהם את "פרס בופאלו הכסף". הוא היה פעיל בכנסייה הלותרנית הנורווגית של אמריקה.

ראנגנוולד נסטוס נפטר במיינוט ב-15 ביולי 1942 כתוצאה משבץ מוחי. הוא נטמן בבית הקברות רוזהיל שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1178-1179.


## קישורים חיצוניים
* ראנגנוולד נסטוס באתר אגודת המושלים הלאומית 
* ראנגנוולד נסטוס באתר The Political Graveyard 
* 

## הערות שוליים

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה המחוקקת של דקוטה הצפונית
קטגוריה:מהגרים מנורווגיה לארצות הברית
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1877
קטגוריה:אמריקאים שנפטרו ב-1942
הקפטאן הכחול

**הקַפְטָאן הכחול** (בערבית: **أزرق القفطان**) הוא סרט דרמה הומוסקסואלי בשפה המרוקאית שיצא לאור בשנת 2022, בבימויה של מרים טוזאני על פי תסריט מאת נביל עיוש. הסרט מתאר את יחסיהם של מינה (לובנה אזאבל) ובעלה ההומו חלים (סאלח בכרי) שחי בארון ומנהלים חנות לקפטאנים  בעיר העתיקה של סלא, מרוקו, ובחור צעיר העובד בחנות כשולייה. הסרט הוקרן בבכורה בפסטיבל קאן 2022 ושם זכה בפרס FIPRESCI בחלקו.

הסרט ייצג את מרוקו בפרס האוסקר לשנת 2023 בקטגוריית סרט עלילתי בינלאומי, אך לא נכנס לחמשת הגדולים.

באוקטובר 2022 השתתף הסרט בפסטיבל הסרטים הבינלאומי חיפה ה-38 וב בתל אביב.

## עלילה
לאורך כל הסרט נרקם קפטאן כחול, מבד מרהיב במיוחד ושזור ברקמה ובכפתורים של זהב, כסוג של אומנות אירוטית. הסרט מספר על חאלים (סלאח בכרי), חייט-אומן של שמלות קפטאן שחי ועובד עם אשתו מינה (לובנה אזאבל) החולה במחלה קשה. לזוג אין ילדים. בשל עומס העבודה נאלצים בני הזוג לשכור עובד שיעזור לחאלים וילמד ממנו את המלאכה. מינה מביאה את יוסף (איוב מיסיואי), גבר צעיר, עדין ויפה ומיד נוצר חיבור בין שני הגברים מעבר להערכה המקצועית. חאלים מקיים בחמאם יחסי מין עם גברים מאחורי גבה של אשתו, אך היא יודעת ומעלימה עין.

לאורך מרבית הסרט קיים בין מינה ליוסף מתח רב. היא מנסה לערער את אמינותו בכך שמאשימה אותו בגניבה של בד יקר שנעלם. למרות שהיא מגלה שהבד נמסר בטעות למוכר הבדים ולא נגנב היא איננה מבקשת את סליחתו של יוסף. מצבה הבריאותי של מינה הולך ומחמיר והיא לא חוזרת לעבוד בחנות. חאלים עוזב את החנות על מנת לטפל במסירות באשתו האהובה שסופה קרב. יוסף מתגלה כידיד נפש אמיתי של הזוג ותומך הן בחאלים והן במינה עד למותה. ימים לפני מותה היא מצליחה לבקש את סליחתו של יוסף. לקראת סיום הסרט אנו מתוודעים לסרטן השד שהיא לקתה בו.

סצנת הסיום בסרט מתארת את חאלים שמסיר את התכריכים הלבנים מגופה של אשתו, בניגוד למסורת הדתית ומלביש אותה בקפטאן הכחול המרהיב שרקם, הראוי רק לה, וכך נשארים לבדם חאלים ויוסף לשאת את גופה מביתה אל בית הקברות.

## דמויות

## פסטיבלים בהם השתתף הסרט
* פסטיבל הקולנוע הגאה בלונדון, הממלכה המאוחדת (2022)
* פסטיבל הקולנוע ורוצלב, פולין (2022)
* פסטיבל הסרטים הבין-לאומי בטורונטו, קנדה (2022)
* פסטיבל קרלובי וארי, צ'כיה (2022)

## פרסים ומועמדויות

## קישורים חיצוניים
* 

* 

## הערות שוליים

קטגוריה:קולנוע במרוקו
קטגוריה:סרטים הומוסקסואליים
קטגוריה:סרטים על אופנה
קטגוריה:סרטים על שמלות
קטגוריה:סרטי להט"ב צרפתיים
קטגוריה:סרטים בלגיים
קטגוריה:סרטים דניים
קטגוריה:סרטי דרמה רומנטית
קטגוריה:סרטן השד
קטגוריה:סרטים צרפתיים משנת 2022
דימיטר מיכאילוב

**דימיטר מיכאילוב** (בבולגרית: **Димитър Михайлов**, נולד ב-10 באוגוסט 1961, סופיה, הרפובליקה העממית של בולגריה) הוא דיפלומט בולגרי המכהן מ-2025 כשגריר בולגריה בקטר. בין השנים 2013–2018 כיהן כשגריר בולגריה בישראל.

## ביוגרפיה
מיכאילוב נולד בסופיה בירת בולגריה. ב-1988 רכש תואר מוסמך אוניברסיטה בספרות ערבית באוניברסיטת דמשק וב-2004 השלים דוקטורט במזרחנות באוניברסיטת סופיה. עבודת הדוקטורט שלו עסקה בהיסטוריה של ראשית האסלאם. ב-1992 הצטרף לשירות החוץ הבולגרי. הוא הועסק במגוון תפקידים בשגרירויות בולגריה בלוב, בכווית, ובוושינגטון די. סי. בארצות הברית. בין השנים 2011–2012 כיהן כשגריר בולגריה בסוריה, בין השנים 2013–2018 כיהן כשגריר בולגריה בישראל, ובין השנים 2019–2023 כיהן כשגריר בולגריה בירדן. בהמשך כיהן במשך מספר חדשים כיועצם של שרי החוץ דימיטר גלבצ'ב ואיוואן קונדוב לענייני המזרח התיכון והעולם הערבי. בשלהי 2025 מונה לשגריר בולגריה בקטר.

מיכאילוב שולט בעברית, בערבית, ברוסית ובאנגלית בנוסף לבולגרית. כתב מונוגרפיות ומאמרים רבים העוסקים במזרח התיכון. הוא נשוי ואב לשתי בנות.

## קישורים חיצוניים

* דימיטר מיכאילוב, Fragile Nation, Shattered Land: The Modern History of Syria, באתר academia.edu 
* שלושה "מיטקו" בבת ים, באתר "כולנו בולגרים"

## הערות שוליים

קטגוריה:בוגרי אוניברסיטת דמשק
קטגוריה:שגרירי בולגריה בישראל
קטגוריה:שגרירים בסוריה
קטגוריה:שגרירים בירדן
קטגוריה:דיפלומטים בולגרים
קטגוריה:בוגרי אוניברסיטת סופיה
קטגוריה:בולגרים שנולדו ב-1961
ארתור סורלי

**ארתור גוסטב סורלי** (באנגלית: **Arthur Gustave Sorlie**; ) היה איש עסקים ופוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-14 מ-1925 ועד מותו.
## ראשית חייו
ארתור סורלי נולד בעיר אלברט לי שבמינסוטה, כבנם של איוור ג'ייקובסון סורלי ושל מארן אולין אולסן, שניהם מהגרים מנורווגיה. ב-1893 הוא סיים את לימודיו באקדמיית לותר שבעיר הולדתו. הוא עבד בבנק וניהל חנות כלבו בבקסטון שבדקוטה הצפונית. ב-1903 פתח סורלי מפעל לייצור לחם וקרקרים בגרנד פורקס. הוא היה לאיש עסקים מצליח, והחזיק בבעלותו עסק למכירת מכוניות ותחנות דלק. לפוליטיקה הוא נכנס כאשר נבחר למועצת העיר גרנד פורקס, בה הוא כיהן שתי תקופות כהונה.
## מושל דקוטה הצפונית
בבחירות למשרת מושל דקוטה הצפונית של 1924 הביס סורלי את המושל המכהן ראנגנוולד נסטוס לאחר מערכת בחירות קשה, שבה עלו האשמות שסורלי היה אוהד של הקו קלוקס קלאן. בניסיון לְהָזֵם שמועה זו, פרסם בכיר הקלאן, הלסי אמברוז, מכתב בו הוא הצהיר שסורלי לא היה קשור לפעילות הקלאן בגרנד פורקס, אם כי יש חוקרים הטוענים שמכתב זה סתר את האמת.

באותה תקופה התחולל בדקוטה הצפונית מאבק בין הליגה הבלתי-מפלגתית  לבין איגוד המצביעים העצמאיים . חברי הליגה הבלתי-מפלגתית, בעיקר אנשי המגזר הכפרי, התנגדו במרירות לאינטרסים של העסקים הגדולים. הם העדיפו את קיומם של מיזמים בבעלות המדינה, כמו ממגורת הדגנים המדינתית ובנק דקוטה הצפונית. איגוד המצביעים העצמאיים התנגד לכך, והחשיב את מצע הליגה כרדיקלי וסוציאליסטי.

כאשר סורלי, שנתמך על ידי הליגה הבלתי מפלגתית, החליף את מועמד איגוד המצביעים העצמאיים, המושל נסטוס, שבה הליגה לשלוט במדינה. אף על פי כן, סורלי לא זכה לתמיכה מלאה של הליגה. היו כאלו, כולל סגן המושל שלו, וולטר מדוק, שהתנגדו לסורלי בשל היותו איש עסקים שמרן. במהלך מושב בית המחוקקים המדינתי של 1927, זממו יריביו הפוליטיים של סורלי להביכו על ידי חקירת ממגורת הדגנים המדינתית, והסרת שליטת המושל בה בשל ניהול בלתי תקין לכאורה.
## חיים אישיים
[ממוזער|250px|הגשר לזכרו של סורלי ב[גרנד פורקס]]
ב-1900 נשא סורלי לאישה את ג'ני אודגרד, ולשניים נולדו שלושה ילדים. לאחר מות רעייתו ב-1918, נישא סורלי בשנית לגרייס הילבו, ויחד איתה הוא הביא לעולם שלושה ילדים נוספים.

ארתור סורלי נפטר בביסמרק, בירת דקוטה הצפונית, ב-28 באוגוסט 1928, בעת כהונתו כמושל, בגיל 54. ארונו הוצב ברוטונדה של הקפיטול של דקוטה הצפונית, והוא נטמן בבית הקברות ממוריאל פארק שבגרנד פורקס. על שמו קרוי גשר סורלי , החוצה את  בגרנד פורקס. הגשר הוכנס ב-1999 אל המרשם הלאומי של מקומות היסטוריים.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1179.


## קישורים חיצוניים

* ארתור סורלי באתר אגודת המושלים הלאומית 
* ארתור סורלי באתר The Political Graveyard 
* 

## הערות שוליים

קטגוריה:אמריקאים ילידי מינסוטה
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים ממוצא נורווגי
קטגוריה:אמריקאים שנולדו ב-1874
קטגוריה:אמריקאים שנפטרו ב-1928
Family Matters (שיר)

"**Family Matters**" הוא שיר של הראפר הקנדי דרייק, שיצא לאור ב-3 במאי 2024. זהו שיר דיס המהווה תגובה לשירים שונים, שבמרכזם "Euphoria" של קנדריק לאמאר. דרייק מכוון גם לראפרים פיוצ'ר, מטרו בומין, ריק רוס, אייסאפ רוקי  והזמר דה ויקנד.

## רקע והרכב
ב-19 באפריל 2024, לאחר שהודלף ברחבי האינטרנט, הוציא דרייק את "Push Ups", שיר דיס המהווה, במרכזו, תגובה לשיר -"Like That" של פיוצ'ר, מטרו בומין וקנדריק לאמאר, מתוך אלבומם המשותף של השניים הראשונים, *[[We Don't Trust You]]*. קרוב לשבועיים לאחר מכן, לאמאר הגיב בדיס משלו בשם "Euphoria", ואף פרסם באינסטגרם ימים ספורים לאחר מכן שיר נוסף, "", במטרה לזרז את תגובתו של דרייק, אשר הוציא את "Family Matters" פחות מיממה לאחר מכן, בליווי וידאו קליפ. בשיר, דרייק טוען כי אחד מילדיו של לאמאר שייך ביולוגית למנהלו האישי דייב פרי, וכי לאמאר מתעלל במשפחתו. בנוסף ללאמאר, דרייק פונה כנגד אמנים נוספים שהוציאו שירי דיס נגדו, בהם פיוצ'ר ומטרו בומין, שכללו באלבומיהם שירים הכוללים שורות המכוונות כלפי דרייק בביצוע דה ויקנד ואייסאפ רוקי, שגם אליהם מתייחס דרייק בשיר, וכן לריק רוס, שהוציא את הדיס "Champagne Moments" על דרייק.

## אחרית דבר
כ-20 דקות בלבד לאחר צאתו של השיר, הגיב קנדריק לאמאר בשיר דיס משלו בשם "Meet the Grahams", המאשים את דרייק, בין היתר, בסחר במין ובנטישת ילדה אותה מסתיר מהציבור.

## פרסים ומועמדויות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי דיס
קטגוריה:שירים על משפחות
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
Type (יוניקס)

**type** במערכת ההפעלה Unix ומערכות הפעלה דמויות יוניקס היא פקודה המציגה כיצד ארגומנט שהיא מקבלת היה מתפרש כפקודה.

## שימוש
במידת הצורך,  מציגה את הנתיב של הפקודה שהיא קיבלה כפרמטר. סוגי פקודות אפשריים כפרמטר הם:
* פקודת shell מובנת
* פונקציה
* alias
* מילת מפתח

במקרה של כישלון (למשל אם לא ניתן למצוא את הפרמטר) הפקודה מחזירה ערך חזרה שאינו אפס.

### דוגמאות

```console
$ type test
test is a shell builtin
$ type cp
cp is /bin/cp
$ type unknown
unknown not found
$ type type
type is a shell builtin
```


## היסטוריה
פקודת  הייתה פקודה מובנת עבור מעטפת Bourne שהוצגה בשנת 1984, אך עד היום היא חלק ממעטפות רבות אחרות תואמות POSIX כגון Bash. עם זאת,  אינה חלק מהתקן של POSIX, שכולל פקודה המתנהגת באופן דומה:

```console
command -V name
```
ב- KornShell, הפקודה  מספקת פונקציונליות דומה.

הפקודה זמינה גם עבור Windows כחלק מהחבילה UnxUtils שכוללת כלי עזר נפוצים בסגנון GNU Unix.

## הערות שוליים

קטגוריה:פקודות יוניקס
נשים בתקופה הוויקטוריאנית

[ממוזער|טקסט=משפחת המלוכה הבריטית ב-1846, ציור מאת האמן הגרמני [פרנץ קסאבר וינטרהאלטר|משפחת המלוכה הבריטית ב-1846, ציור מאת האמן הגרמני פרנץ קסאבר וינטרהאלטר]]
מעמדן של נשים בתקופה הוויקטוריאנית עמד בסתירה מוחלטת אל מול העושר והכח המדיני ממנו נהנתה האימפריה הבריטית במהלך המאה ה-19, אשר מכונה התקופה הוויקטוריאנית על שם המלכה ויקטוריה ששלטה בממלכה באותן שנים. לנשים לא ניתנה זכות הבחירה או הזכות לעסוק במסחר, ואם נישאו, נשללו מהן גם הזכות לצבור רכוש משלהן או לנהל כספים, והן נחשבו במעמד נחות לבעל וברשותו. יחד עם זאת, התקופה הוויקטוריאנית מאופיינת בשינויים חברתיים ופוליטיים שהחלו לאחר המהפכה התעשייתית שהובילה נשים רבות לצאת לעבוד. רעיונות פמיניסטים שונים התפשטו בקרב נשים משכילות בנות המעמד הבינוני, חוקים מפלים בוטלו וחוקים שנועדנו להעניק הגנה לנשים חוקקו. בנוסף, התנועה למען זכות בחירה לנשים שהחלה את דרכה באמצע המאה ה-19 החלה לצבור תאוצה ורשמה לעצמה הישגים.

באמצע המאה ה-19 שלטה באנגליה תפישה רעיונות המבוססת על אידאולוגיה פטריארכלית ודתית ביסודה, אשר ראתה בנשים חלשות מבחינה פיזית אך נעלות במבחינה מוסרית, ביחס לגבר. "תאורית הספרות הנפרדות" קראה להפרדה הלכה למעשה בין המינים על מנת ליצור היררכיה חברתית וכלכלית. היא עשתה זאת דרך הקצאת תפקידים מגדריים שונים ומוגדרים מראש, ובאמצעות הגבלת המרחב בו נשים היו רשאיות להיות. לנשים הוויקטוריאניות היה תפקיד מצומצם שנסוב סביב הספרה הפרטית, דהיינו המרחב המשפחתי והבייתי. התפקיד כלל הולדה, חינוך הילדים, הכנת ארוחות ושמירה על בית נקי ומסודר. היה עליהן להימנע מהמרחב הציבורי שכלל השכלה, עיסוק בפוליטיקה וממשל, עבודה בתשלום או מסחר. גברים היו אחראים על פרנסת המשפחה והיו רשאים לנוע במרחב הציבורי בחופשיות.

## קישורים חיצוניים

## הערות שוליים

*
אמיר גנאח

**אמיר חיים גנאח** (נולד ב-9 ביולי 2004) הוא כדורגלן ישראלי המשחק בעמדת הקיצוני בהפועל באר שבע מליגת העל ובנבחרת ישראל.

## קריירה
גנאח החל את הקריירה שלו בקבוצת הילדים של הפועל באר שבע אליה הצטרף בגיל 12. בדצמבר  חתם לחמש שנים בקבוצה הבוגרת. ב-15 במאי 2023 ערך את הופעת הבכורה שלו בקבוצה הבוגרת בהפסד 0–3 למכבי תל אביב. עונה לאחר מכן הפך לשחקן הרכב בקבוצה הבוגרת. ב-26 בדצמבר הבקיע את שער הבכורה שלו בקבוצה בבעיטת עונשין בניצחון 0–4 מול הפועל חיפה. גנאח הבקיע גם את השערים היחידים במשחקים מול הפועל ירושלים ומ.ס. אשדוד.

## קריירה בינלאומית
ב-12 בדצמבר 2021 כבש גנאח את שער הבכורה שלו בהופעתו הבכורה בנבחרת ישראל עד גיל 18 נגד נבחרת איחוד האמירויות עד גיל 18 במסגרת "טורניר החורף עד גיל 18" שהתקיים בישראל, כשנבחרת ישראל ניצחה בתוצאה 4–1, במה שלמעשה היה המשחק הראשון של נבחרת המייצגת מדינה ערבית במדינת ישראל.

ב-3 בספטמבר 2023 זומן לראשונה לסגל הנבחרת הצעירה לקראת פתיחת קמפיין מוקדמות יורו הצעירות 2025. ב-12 בספטמבר ערך את הופעת הבכורה שלו בהפסד 0–1 לנבחרת בולגריה עד גיל 21.

ב-6 ביוני 2025 זומן גנאח לסגל נבחרת ישראל על ידי המאמן רן בן שמעון לקראת משחק ידידות מול נבחרת סלובקיה. גנאח הצטרף לנבחרת הבוגרת לאחר המשחק של נבחרת ישראל עד גיל 21 מול נבחרת בולגריה עד גיל 21 בו ניצחה נבחרת ישראל 3–0. ב-10 ביוני 2025 ערך גנאח את הופעת הבכורה שלו במדי הנבחרת הבוגרת בניצחון 1–0 על נבחרת סלובקיה במסגרת משחק ידידות.

## סטטיסטיקת קריירה
### מועדונים
**מעודכן ל-14 בספטמבר 2025**

## תארים
; הפועל באר שבע
* **[[גביע המדינה בכדורגל|גביע המדינה]]:** 2024/2025
* **[[אלוף האלופים]]**: 2025

## קישורים חיצוניים

*

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני נבחרת ישראל
קטגוריה:ישראלים שנולדו ב-2004
הקיבוץ (סדרה תיעודית)

"**הקיבוץ**" היא סדרת טלוויזיה תיעודית בת ארבעה פרקים ששודרה בשנת 2011 בערוץ 8 ובערוץ הראשון. הסדרה נוצרה על ידי מודי בר-און וענת זלצר ועוסקת בהיסטוריה של התנועה הקיבוצית. בסדרה התראיינו בין השאר פרופסור זאב צחור, מוטי זעירא, יערה בר-און, אסף ענברי, רחל רבין ומוקי צור.

הסדרה זכתה בפרס הקולנוע הדוקומנטרי הישראלי מטעם הפורום הדוקומנטרי בישראל בקטגוריית פרויקט התעודה הטלוויזיוני של השנה. הסדרה זכתה גם לביקורת חיובית בעיתון הארץ.

## קישורים חיצוניים

* הקיבוץ, פרקים מלאים לצפייה ישירה, באתר כאן – תאגיד השידור הישראלי

## הערות שוליים

קטגוריה:סדרות טלוויזיה ישראליות שעלו לשידור בשנת 2011
קטגוריה:סדרות טלוויזיה תיעודיות ישראליות
קטגוריה:הערוץ הראשון: תוכניות וסדרות
קטגוריה:ערוץ 8
קטגוריה:הקיבוץ בתרבות ובאמנות: סדרות טלוויזיה
כביש 90 (סדרה תיעודית)

"**כביש 90**" היא סדרת טלוויזיה תיעודית בת חמישה פרקים ששודרה בשנת 2014 בערוץ 8. הסדרה נוצרה על ידי מודי בר-און וענת זלצר ומסקרת את נסיעתו של בר-און לאורך כביש 90 ממטולה ועד למעבר טאבה.

הסדרה זכתה בפרס בקטגוריית המוזיקה בפרס הקולנוע הדוקומנטרי הישראלי של פורום היוצרים הדקומנטרים ובפרס אופיר לטלוויזיה בתחום התיעוד.

## קישורים חיצוניים

## הערות שוליים

קטגוריה:סדרות טלוויזיה ישראליות שעלו לשידור בשנת 2014
קטגוריה:סדרות טלוויזיה תיעודיות ישראליות
קטגוריה:כביש 90
קטגוריה:ערוץ 8
בסדנו

**בסדנו יזמות והשקעות בע"מ** היא קבוצת השקעות ישראלית, בבעלות איש העסקים ברוך אליעזר גרוס.

## היסטוריה
החברה הוקמה בשנת 2011 על ידי ברוך אליעזר גרוס. שמה הוא ראשי תיבות של המילים "בסיעתא דשמיא נעשה ונצליח", והיא פונה בעיקר למשקיעים מהמגזר החרדי והדתי.

לאורך השנים הציעה החברה מגוון ערוצי השקעה ללקוחותיה, בהם נדל"ן בארץ ובארצות הברית, סחורות, הייטק וחברות הזנק ועוד. עסקי החברה התמקדו בישראל, ארצות הברית ודובאי.

החברה נהגה לגייס משקיעים באמצעות פרסום על גבי פלטפורמות הפונות לציבור החרדי, כמו העיתונות החרדית ותחנות הרדיו החרדיות, באמצעות כינוסי משקיעים במקומות מרכזיים כמו בנייני האומה ובאמצעות מפגשים במשרדי החברה (כך למשל פורסם על מפגש למתעניינים בהשקעה בליל שישי כשהכיבוד המוגש הוא צ'ולנט).

כמו כן, קיימה החברה לאורך השנים מיזמים חברתיים, וכנסי הלכה שונים בהשתתפות דיינים ורבנים מפורסמים.

### קשיים בחברה וחשדות להונאה
בשנת 2016 ערך העיתונאי חיים פרלשטיין מאתר "כיכר השבת" תחקיר מקיף על בסדנו, אך התחקיר לא פורסם.

באוקטובר 2022 רשות ניירות ערך חקרה את בסדנו ומנהלה על חשד לגיוס עשרות מיליוני שקלים שלא כחוק.

ב-6 בנובמבר 2022 נטען בתחקיר של שאול אמסטרדמסקי בכאן 11 שהחברה לא עומדת בהתחייבויותיה ללקוחות, וכי על פי החשד החברה הציגה מצג בו כספי המשקיעים מנותבים לחברות נפרדות, בעוד בפועל הכסף הצטבר ב"בריכה" אחת מרוכזת, וייתכן כי חלקים ממנו שימשו לתשלום התשואות של משקיעים אחרים. בתחקיר נטען כי החברה מציגה את ד"ר אילן כהן כאיש צוות בחברה, אך האחרון טען כי יעץ באופן חד פעמי וללא תגמול לגרוס, שקשור אליו כחבר.

הנהלת החברה דחתה את הטענות, והצהירה כי תפעל בשיתוף פעולה עם הרשויות ככל שיידרש עד לבירור האמת. במקביל המשיכה החברה לקיים פעילות עסקית, גיוס משקיעים ועריכת כנסים.

ב-26 באפריל 2024 התפרסם תחקיר ב־TheMarker, על פיו החברה מתקשה לעמוד בהתחייבויות ללקוחות, והמחאות של החברה חוזרות ללא כיסוי.

ב-2 במאי 2024 רשות ניירות ערך הגישה לפרקליטות המדינה את מסקנות חקירתה על החברה, ממנה עולה כי החברה לכאורה ניהלה את כספי המשקיעים ללא תשקיף כמצופה ממנה, כי המודל הכלכלי של החברה אינו ישים וכי העובדה שבזמן בו הייתה הפסדית היא דיווחה ללקוחות על רווחים, מעלה חשש להונאת פונזי בהיקף של מעל מאה מיליון ש"ח.

בהמשך, בעקבות פרסום תגובת החברה בה צוין כי החברה "מדוגמת ומנוטרת על ידי הרשות לניירות ערך", פרסמה הרשות הבהרה כי היא אינה מפקחת על החברה ועל הנעשה בה.

מנכ"ל בסדנו הגיב לחשדות בריאיון לצבי טסלר בקול חי, וטען כי אכן החברה נקלעה לקושי תזרימי בשל התייקרות ריבית בנק ישראל ובשל מלחמת חרבות ברזל שהבריחו משקיעים, אך בשום שלב לא הוכחה פעילות לא חוקית.

ביולי 2024 הגישה החברה לבית המשפט המחוזי בתל אביב בקשה לעיכוב הליכים, לאחר ששתי חברות בקבוצה צברו חובות של כ-45 מיליון ש"ח. בית המשפט דחה את הבקשה.

ב-12 באוגוסט 2024 הוציא בית המשפט המחוזי בתל אביב צו לפתיחת הליכים לחברות "פרנסה ניהול בסד" ו"בסדנו יזמות והשקעות" מקבוצת בסדנו. השופטת סיגל יעקבי מינתה לתפקיד הנאמנים את עו"ד אילן שביט ורו"ח חן ברדיצ'ב, והורתה על הפעלה זמנית של החברות לשם בחינת סיכויי שיקומן הכלכלי, זאת בכפוף להפקדת הסכומים הדרושים להפעלת החברות.

## קישורים חיצוניים
* 
לחברה לפחות חמישה אתרי בית שונים:
* besadno.com
* bsdnosk.co.il
* קבוצתבסדנו.com
* בסדנו.com
* קבוצתבסדנו.net
* 

## הערות שוליים

קטגוריה:בתי השקעות ישראלים
קטגוריה:חשדות לפלילים בישראל
דולה בן-יהודה ויטמן

**דולה בן־יהודה ויטמן** (12 ביולי 1902 – 18 בנובמבר 2004) הייתה בתו הצעירה של אליעזר בן-יהודה, שעסקה בשימור וטיפוח מורשתו. יזמה ומימנה את הקמת "המרכז לחקר תולדות הלשון העברית" באוניברסיטה העברית בירושלים.

## ביוגרפיה
בן-יהודה נולדה בירושלים, בתם של אליעזר וחמדה בן-יהודה. נקראה על שם אשתו הראשונה של אליעזר בן יהודה, דבורה, שהייתה אחות אמה חמדה. אליעזר וחמדה בן יהודה קראו לבתם הגדולה בשם דבורה, אולם היא נפטרה בילדותה, והם שבו לקרוא בשם זה גם לבתם השנייה. הייתה אחותו של אהוד בן-יהודה, ואחותו מצד האב של איתמר בן-אב"י.

בן-יהודה גדלה בבית אביה בירושלים, שהקפיד עם ילדיו על הדיבור בשפה העברית. בצעירותה, כונתה "דולה", ולימים שינתה את שמה באופן רשמי מ"דבורה" ל"דולה".

בשנת 1926, ארבע שנים לאחר מות אביה, נסעה עם אמה לפריז. במלון הכירה את מקס ויטמן, נוצרי פרוטסטנטי, בנו של תעשיין גרמני. מקס הזמין אותה לבוא אליו לגרמניה, ובשנת 1931 היא נעתרה לבקשתו. לאחר שנישאו, הם התגוררו באחוזת המשפחה בזינדלפינגן, שליד שטוטגרט.

עם עליית הנאצים לשלטון, עלו השניים לארץ ישראל. הם גרו בשכונת תלפיות בירושלים, מול הבית שבו התגוררה אמה, חמדה (לימים "בית בן יהודה"). בשנת 1948 הם היגרו לארצות הברית. מקס עבד בסוכנות היהודית ובארגונים יהודיים אחרים, ובן-יהודה לימדה עברית.

בשנת 1970 הם שבו לישראל. בן-יהודה הקדישה את זמנה לשימור ולטיפוח מורשתו של אביה. בשנת 1997, במלאת 75 שנה למותו של בן יהודה, יזמה ומימנה את "המרכז לחקר תולדות הלשון העברית על שם אליעזר וחמדה בן יהודה" ב.

ב-1990 נמנתה עם מדליקי המשואות ביום העצמאות.

בן-יהודה ויטמן נפטרה בשנת 2004, בגיל 102. היא תרמה את גופתה למדע. שארית גופתה הועברה לכד שנטמן בקברו של בעלה מקס ויטמן, בבית הקברות הפרוטסטנטי "בית הקברות הבינלאומי של האגודה המשיחית השליחית" במושבה הגרמנית בירושלים. השניים בחרו שלא להביא לעולם ילדים, כדי שלא ייאלצו להתמודד בגרמניה עם יהדותם, ובארץ ישראל - עם גרמניותם.

על מצבת קברה נכתב: .

בשנת 2006 הוקדש לזכרה כרך י' של כתב העת "מחקרים בלשון", שיוצא לאור על ידי האוניברסיטה העברית.

## קישורים חיצוניים

* דולה בן-יהודה, באתר האוניברסיטה העברית בירושלים
* 
* 
* לגדול בביתו של מחיה השפה העברית, באתר האקדמיה ללשון העברית, 29 בפברואר 2024
* דולה ויטמן (בן-יהודה), באתר BillionGraves

## הערות שוליים

קטגוריה:משפחת בן-יהודה
קטגוריה:משיאי משואה ביום העצמאות: 1990
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות שנולדו ב-1902
קטגוריה:ישראלים שנולדו ב-1902
קטגוריה:ישראליות שנפטרו ב-2004
קטגוריה:ישראלים שנפטרו ב-2004
קטגוריה:ישראליות שתרמו את גופתן למדע
קטגוריה:אישים הקבורים בבית הקברות הבינלאומי של האגודה המשיחית השליחית
אריק בריידן

**אריק בריידן** (בגרמנית: **Eric Braeden**; נולד ב-3 באפריל 1941) הוא שחקן גרמני.

## ביוגרפיה
בריידן נולד בכפר סמוך לקיל שבמדינה החופשית פרוסיה, הוא עסק במספר ענפי ספורט, ב-1959 היגר לארצות הברית, הוא למד באוניברסיטת מונטנה.

במהלך שנות השישים הופיע במספר פרקים של "Combat!", סדרה של ה־ABC אודות מלחמת העולם השנייה, ב-1965 שיחק בסרט המלחמה "Morituri", ב-1970 שיחק בסרט המדע הבדיוני "Colossus: The Forbin Project", בהפקה זו אימץ לראשונה את שם הבמה שלו וזאת לאחר שאף שחקן עם גרמני לא יורשה להופיע בסרט אמריקאי, באותה שנה גם שיחק בסרט הטלוויזיה "The Mask of Sheba" העוסק בחבורת אנתרופולוגים היוצאים לאפריקה, ב-1973 שיחק לצד דונלד סאת'רלנד בסרט הפשע "Lady Ice".

ב-1980 החל לגלם את איש העסקים ויקטור ניומן באופרת הסבון צעירים חסרי מנוח ממנו זכה לפרסום, הוא היה מועמד למספר פרסים על תפקידו ובסדרה וזכה עליו בפרס בחירת הקהל.

ב-1986 השתתף בפרק בסדרה זאב מעופף.

ב-1997 גילם את ג'ון ג'ייקוב אסטור הרביעי בסרט טיטניק.

ב-2004 הגיע לביקור בישראל כאורח של משרד התיירות, והתארח בתוכנית "יצפאן".
 .

ב-2008 שיחק תפקיד ראשי במערבון "The Man Who Came Back"

ב-1966 נישא לדייל ראסל.

## קישורים חיצוניים
* 

קטגוריה:שחקני קולנוע וטלוויזיה גרמנים
קטגוריה:אמריקאים שנולדו ב-1941
דסטיני (מודול)

שמאל|ממוזער|200px|מודול "דסטיני" מחובר לתחנת החלל
**דסטיני** (באנגלית: **Destiny**) - מודול שני של תחנת החלל הבין-לאומית שנבנה בארצות הברית. הוא נבנה על ידי בואינג בשיתוף פעולה עם מרכז החלל מרשל. המודול שוגר לחלל בשנת 2001 בתא מטען של מעבורת החלל אטלנטיס במשימה STS-98.

## תיאור המודול
המודול נבנה על ידי בואינג בהתאם למפרט של נאס"א.

צורת המודול הוא גליל באורך של כ-8.5 מטר וקוטר עד 4.3 מטר. הוא נבנה מפלדה ואלומיניום. הוא כולל שלושה תאים ושתי יחידות קצה דרכן ניתן להיכנס ולצאת מהמודול. במרכז המודול נמצא חלון בקוטר של 520 מ"מ. הנפח הפנימי הוא 106 מ"ק.

השיגור בוצע ב-7 בפברואר 2001 בתא מטען של מעבורת החלל אטלנטיס במסגרת משימה STS-98. באותה עת בתחנת החלל פעלה משלחת מס' 1. הליך חיבור המודול לתחנת החלל החל ב-10 בפברואר. בשלב ראשון בעזרת זרוע רובוטי קנדארם יחידת מעבר PMA-2 נותקה ממודול יוניטי והותקנה זמנית על מבנה Z1. בהמשך בעזרת אותו זרוע מודול "דסטיני" הוצא מתא המטען של המעבורת וחובר לתא עגינה קדמי של מודול "יוניטי". ב-12 בפברואר יחידת מעבר PMA-2 נותקה ממבנה Z1 וחוברה לחלק הקדמי של מודול "דסטיני". החל הליך של חיבור מערכות המודול למערכות תחנת החלל. לצורך הרכבת המודול וחיבורו למערכות של תחנת החלל האסטרונאוטים ביצעו 3 הליכות חלל שנמשכו כ-20 שעות. בעקבות הוספת המודול, נפח מחיה של תחנת החלל גדל ב-41%.

בשנת 2007 חלק הקדמי של המודול במקום יחידת PMA-2 חובר מודול הרמוני.

המודול מיועד לביצוע ניסויים שונים. הציוד בתוך המודול הותקן על מדפים סטנדרטיים. הדבר מאפשר לפרק אותם ולהתקין במקומם ציודים אחרים בהתאם לצורך. במתכונת המקורית מודול כלל 5 מדפים להתקנת ציוד ומערכות תומכות חיים. במשימה STS-102 לתחנת החלל הובאו 7 מדפים נוספים ובהמשך במשימות שונות הובאו עוד 10 מדפים. מכלל המדפים 13 מיועדים להתקנת ציוד לניסויים והיתר לציוד שבאחסון.

בשנת 2006 במשימה STS-121 לתחנת החלל הובא מקרר Minus Eighty Degree Laboratory Freezer עם יכולת קירור עד 80 מעלות מתח לאפס. המקרר מיועד לשמירת ממצאים שונים והותקן במודול "דסטיני".

בשנת 2009 בצמוד לחלון הותקנה מצלמה AgCam. היא מיועדת לביצוע צילומים לניסויים באחריות אוניברסיטת דקוטה הדרומית. בשנת 2011 במשימה STS-131 הובא מצלמת WORF שגם היא מצבעת תצלומים דרך חלון זה.

## קישורים חיצוניים

* [תיאור המודול באתר [נאס"א]]
* תיאור מצלמת AgCam
* תיאור מערכת WORF
* תיאור יחידת MELFI

קטגוריה:רכיבי תחנת החלל הבין-לאומית
Medical College Admission Test

**Medical College Admission Test** או מבחן הקבלה של המכללה הרפואית (MCAT) הוא בחינה סטנדרטית מבוססת מחשב עבור סטודנטים פוטנציאליים לרפואה (הן Allopathic M.D. והן Osteopathic D.O.) שמתקיים בארצות הברית, אוסטרליה, קנדה והאיים הקריביים. הוא נועד להעריך יכולות של פתרון בעיות, חשיבה ביקורתית, ניתוח מידע כתוב וידע של מושגים ועקרונות מדעיים. לפני 2007, הבחינה הייתה מבחן נייר ועיפרון; מאז 2007, כל התנהלות הבחינה מבוססות על מחשב.

הגרסה העדכנית ביותר של הבחינה הוצגה באפריל 2015. משך השלמת הבחינה הוא שבע שעות וחצי. ציון הבחינה נע בטווח שבין 472 ל-528. ה-MCAT מנוהל על ידי איגוד מכללות הרפואה האמריקאיות (AAMC).

בשנות ה-20 של המאה ה-20, שיעורי הנשירה בבתי הספר לרפואה בארצות הברית זינקו מ-5% ל-50%, והובילו לפיתוח מבחן שימדוד את המוכנות ללימודי רפואה. הרופא F.A. Mos ועמיתיו פיתחו את "מבחן הכושר האקדמי לסטודנטים לרפואה" המורכב משאלות אמת-שקר ושאלות ברירות רבות המחולקות לשישה עד שמונה מבחני משנה. הנושאים שנבדקו כללו זיכרון חזותי, זיכרון לתוכן, אוצר מילים מדעי, הגדרות מדעיות, הבנה של חומר כתוב, מידע פרה-רפואי והיגיון לוגי. מאז המבחן עבר שינויים רבים עד שהגיע לצורתו הנוכחית.

ה-MCAT מורכב מארבעה קטעים נפרדים שמקבלים ניקוד בנפרד. לכל חלק מוקצים 90 או 95 דקות ומבחנים בעלי 50 ל-60 שאלות. הבחינה המלאה נמשכת כ-7.5 שעות כולל הפסקות. המידע עבור כל אחד מהמדורים המדעיים מאורגן ב-10 מושגי יסוד וארבע כישורי חקירה ונימוק מדעיים. קטעי המדע מונחים על ידי מיומנויות חשיבה מדעית ומיומנויות חקירה שזוהו על ידי ה-MR5 להצלחת בית הספר לרפואה. החלק של ניתוח קריטי וכישורי חשיבה מתמקד בשלוש מיומנויות, שכן חלק זה אינו דורש ידע חיצוני כדי לענות על שאלות.

ארבעת תחומי הבחינה הם:
* יסודות כימיים ופיזיקליים של מערכות ביולוגיות, 59 שאלות, 95 דקות
* ניתוח ביקורתי וכישורי חשיבה, 53 שאלות, 90 דקות
* יסודות ביולוגיים וביוכימיים של מערכות חיים, 59 שאלות, 95 דקות
* יסודות פסיכולוגיים, חברתיים וביולוגיים של התנהגות, 59 שאלות, 95 דקות

## קישורים חיצוניים
* קורס הכנה ל-MCAT, אקדמיית קהאן

קטגוריה:מבחנים סטנדרטיים
קטגוריה:לימודי רפואה
רמה געשית

[שמאל|ממוזער|350x350 פיקסלים| מדבר רנגיפו של הרמה הוולקנית של האי הצפוני. ניתן לראות שכבות [טפרה רבות.]]
**רמה געשית** היא רמה המיוצרת על ידי פעילות וולקנית. ישנם שני סוגים עיקריים: רמות לבה ורמות פירוקלסטיות.

## רמת לבה
ממוזער|350x350 פיקסלים| רמת פחריטו (Pajarito) בניו מקסיקו, ארצות הברית היא דוגמה לרמה געשית
רמות לבה הן מישורים רחבים שטוחים הנוצרים מהצטברות זרימות לבה בזלתית נוזלית במהלך התפרצויות געשיות מרובות. התפרצויות אלו, המכונות "התפרצויות שקטות", מתרחשות ללא פיצוצים עזים בשל צמיגות נמוכה של הלבה, המאפשרת לה לזרום בקלות ולשחרר מעט גזים כלואים.

מקור הלבה נובע מסדקים או בקעים בקרום כדור הארץ, או מהתפרצויות געשיות ענקיות דרך פתחי אוורור מרובים. זרימות לבה אלו, אופייניות לעידן הפרהיסטורי, יצרו מישורי בזלת עצומים המכסים שטחים נרחבים.

עם הזמן, זרמי לבה רבים ורחבים אלו מתקררים ומתקשים, ויוצרים משטחים שטוחים נרחבים. רמות לבה אלו עשויות לכלול מגוון צורות קרקע געשיות, כגון שדות לבה, קונוסים געשיים, הרי געש קטנים ואף רכסי הרים. במקרים מסוימים, רמת לבה עשויה להיות חלק מהר געש גדול יותר, כמו הר הגעש מגן מגןLevel Mountain בקולומביה הבריטית, קנדה, המשתרע על שטח עצום של 1,800 קמ"ר ונפח אדיר של 860 קילומטר מעוקב.

ייתכן שהייתה פעם רמת בזלת עצומה, גדולה יותר מכל רמה אחרת שידוע לנו, שהתקיימה מתחת לפני המים במהלך הפלאוגן. רמה זו, המכונה רמת תוליאן (Thulean), כיסתה שטח אדיר של כ-1,800,000 קילומטרים רבועים (690,000 מילים רבועים) באזור צפון האוקיינוס האטלנטי.

מקובל לשער שרמת תוליאן התפרקה כתוצאה מתהליכים גאולוגיים עוצמתיים שגרמו לקרום כדור הארץ להיסדק וליצור את אגן האוקיינוס הנוכחי.

גילוי רמת תוליאן עורר עניין רב בקרב גאולוגים, שכן הוא מספק תובנות יקרות ערך על עברו הגאולוגי של האוקיינוס האטלנטי ועל התהליכים שיצרו את פני השטח של כדור הארץ.

עם זאת, עדיין ישנם פערים רבים בידע על רמת תוליאן. גאולוגים ממשיכים לחקור את האזור באמצעות טכנולוגיות מתקדמות, במטרה ללמוד עוד על גודלה, צורתה, הרכבו והתהליכים שהובילו להיווצרותה ולהרס שלה.

## רמה פירוקלסטית
רמות פירוקלסטיות נוצרות עקב זרימות פירוקלסטיות מסיביות.

הן מכוסות על ידי סלעים פירוקלסטיים: אגלומרטים, טפרה, אפר וולקני שהתמצק והפך לטוף, מאפי או פלסי. רמות פירוקלסטיות נקראות גם רמות איגנימבריט.

דוגמאות לרמות כאלה מצויות באזור שירסאו-דאיצ'י, שם הרמה מרכיבה כמעט את כל דרום קיושו שביפן, ואת הרמה הוולקנית של האי הצפוני בניו זילנד.

## הערות שוליים

## ראו גם
* שדה לבה 
* מסיב סזלייה  – רמה געשית בצרפת

## קישורים חיצוניים

קטגוריה:וולקנולוגיה
ת'רואן

**ת’רואן** - Thérouanne ([teʁ.wan]; במערב פלמית: Terenburg; הולנדית Terwaan) הוא כפר בן 1,100 תושבים לערך, במחוז פה-דה-קאלה במחוז או-דה-פראנס שבצרפת הנמצא על גדת נהר הלייה.

## היסטוריה
בתקופת הגאלים, המקום היווה בירת שבט המוריני שבקבוצת השבטים הבלגים. לאחר כיבוש גאליה על ידי הרומאים, נותר המקום כבירת האזור.

בסביבות שנת 639, הקים הקדוש אודומאר את הבישופות של ת’רואן וזו שלטה במהלך ימי הביניים על חלק גדול מהגדה השמאלית של נהר הסכלדה.

מבחינה טריטוריאלית היה האזור שייך למחוז פלנדריה. בשנת 1303 נשרפה העיר על ידי הצבא הפלמי במהלך מלחמתם מול צרפת.

העיירה נכבשה מהצרפתים על ידי מקסימיליאן הראשון והנרי השמיני ב-1513 לאחר קרב גינגאט.

בשנת 1553 צר קרל החמישי על ת'רואן, שהייתה אז מובלעת צרפתית באימפריה הרומית הקדושה, כנקמה על תבוסה של הצרפתים במצור על מץ. לאחר שכבש את העיר הורה להרוס אותה, לפרק את הדרכים, לחרוש ולהמליח את השטח. רק קהילה קטנה, ששכנה מחוץ לחומות העיר, נותרה במקום ומאוחר יותר (כנראה בסביבות 1800) אימצו את השם תרואן. היעלמותה של הבישופות לשעבר הובילה לכינוס ועידת טרנטו.

העיירה שוכנת על דרך פרנצ'יג'נה העתיקה המחברת בין קתדרלת קנטרברי באנגליה לרומא באיטליה.

2024 05
משה ספרא

**משה מואיז יעקב ספרא** (בפורטוגזית: **Moise Jacob Safra**; בערבית: **موسى يَعْقُوب صفرا**; 5 באפריל 1934 – 15 ביוני 2014), היה איש עסקים יהודי ופילנתרופ לבנוני-ברזילאי ממוצא סורי. הוא הקים את בנקו ספרא  עם אחיו אדמונד ספרא ויוסף ספרא.

## נעוריו
מואיז ספרא נולד ב-5 באפריל 1934 בביירות, לבנון, למשפחת יעקב ספרא, שהייתה משפחה יהודית ספרדית במקור מחלב. ההיסטוריה של המשפחה הבנקאית מקורה בסחר בין השיירות שנעו בין אלכסנדריה לקונסטנטינופול בתקופת האימפריה העות'מאנית. המשפחה עברה מחלב לביירות לאחר מלחמת העולם הראשונה. באותם ימים ביירות הייתה מרכז של קהילה יהודית משגשגת. בשנת 1952 יעקב ספרא אבי המשפחה החליט לעבור לברזיל. בשנת 1955, יעקב ספרא ובנו אדמונד, אחיו בן ה-23 של משה, הקימו בברזיל גוף פיננסי שמימן פעילות מסחרית בסאו פאולו, שבהמשך הפך לבנק הברזילאי הראשון שבבעלות המשפחה

## קריירה
מואיז ספרא רכש אזרחות ברזילאית ויחד עם אביו ושני אחיו אדמונד ויוסף הקימו את בנקו ספרא. הוא היה פילנתרופ יהודי בולט.

## מותו
מואיז ספרא מת ב-14 ביוני 2014, על פי הדיווחים מאי ספיקת לב, בגיל 80.  הוא נקבר בבית הקברות היהודי בסאו פאולו, ברזיל בשם Cemitério Israelita do Butantã . הוא הותיר אחריו את רעייתו צ'לה כהן ספרא וחמישה ילדים: יעקב מואיז ספרא, עזורי "עזרא" מואיז ספרא, אדמונדו "אדמונד" מואיז ספרא, אסתר ספרא שג'מן ואולגה ספרא.   

קרויה על שמו מבואת הכניסה למרכז ״סמית׳״ באוניברסיטת הרווארד.

## קישורים חיצוניים
* בנקו ספרא ברזיל
* 
* 
* 
* 
* אודות מואיז ספרא באתר Forbes

## הערות שוליים

קטגוריה:אנשי עסקים יהודים ברזילאים
קטגוריה:נדבנים יהודים ברזילאים
קטגוריה:מיליארדרים יהודים
קטגוריה:בנקאים יהודים
קטגוריה:משפחת ספרא
קטגוריה:אישים ממוצא יהודי-סורי
קטגוריה:מהגרים מלבנון לברזיל
קטגוריה:ברזילאים שנולדו ב-1934
קטגוריה:נפטרים ב-2014
Meet the Grahams

"**Meet the Grahams**" הוא שיר של הראפר האמריקאי קנדריק לאמאר, אשר יצא לאור ב-3 במאי 2024. זהו שיר דיס המכוון כלפי הראפר הקנדי דרייק, שיצא כ-20 דקות בלבד לאחר צאתו של "Family Matters" של דרייק, שיר דיס המכוון כלפי לאמאר.

## רקע והרכב
השיר הופק על ידי דה אלכימיסט, ובשונה מהתגובות הקודמות של לאמאר לדרייק, מקבל אווירה מטרידה, רודפת, עם קצב אפל מונע בפסנתר המלווה במילים ביקורתיות המאשימות את דרייק במספר עוולות, כמו רשלנות הורית, ניצול מיני, ועוד תקרית של נטישת ילדים.

המילים של השיר מוגשות בצורה של מכתב לבנו של דרייק אדוניס, שני הוריו של דרייק, בתו לכאורה של דרייק, ולבסוף דרייק עצמו. בשיר, לאמאר טוען שלדרייק יש בת סודית וקורא לו "טורף מיני". לאמאר גם מזכיר שדרייק מנהל לכאורה טבעת סחר במין מהאחוזה שלו, אותה דרייק מכנה "השגרירות", ומשווה את מעשיו לאלה של הארווי ויינסטין.

## עטיפה
העטיפה בסרטון היוטיוב המלווה בקובץ האודיו של השיר כוללת גרסה מורחבת של התמונה שליוותה את השיר "" שלאמאר פרסם באינסטגרם פחות מיממה לפני פרסומו של "Meet the Grahams". בנוסף לכפפה שנראית בתמונה זו, העטיפה כוללת חולצה, קבלה על תכשיטים, ושלוש תרופות מרשם עם השם "אוברי גרהאם" (שמו האמיתי של דרייק), כולל אחת לאוזמפיק ואחת לזולפידם. לפי הסטרימר די ג'יי אקדמיקס, המקורב לדרייק, אלו פריטים שנגנבו ממזוודה השייכת לאביו של דרייק, דניס גרהאם. השיר יצא לפלטפורמות הסטרימינג ביום שלאחר מכן, כאשר העטיפה המקורית הוחלפה בריבוע שחור פשוט.

## תגובה
דרייק הגיב במהירות באינסטגרם בהכחשת הטענה של לאמאר כי לדרייק ילדה סודית, אך לא הגיב אודות האשמות הסחר במין. ב-6 במאי, הוציא דרייק שיר תגובה, "The Heart Part 6", בו הכחיש את טענותיו של לאמאר. כותרת השיר מכוונת לסדרת השירים של לאמאר, The Heart, המכילה 5 חלקים שיצאו במרוצת השנים.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירי דיס
קטגוריה:שירים על דרייק
קטגוריה:סינגלים בהוצאת אינטרסקופ רקורדס
פרנק סטלה

**פרנק סטלה**  (באנגלית: **Frank Stella**; 12 במאי 1936 – 4 במאי 2024) היה צייר, פסל ואמן הדפס אמריקאי. השתייך לזרם המינימליזם ולמופשט פוסט-ציורי.

## ביוגרפיה
סטלה נולד בעיר מלדן, מסצ'וסטס ארצות הברית למשפחה של מהגרים מאיטליה. אביו היה גינקולוג ואמו אמנית.
בשנה השנייה שלו בתיכון פיליפס החל ללמוד ציור. הוא למד באוניברסיטת פרינסטון לתואר בהיסטוריה, אך לקח שיעורי אמנות והתוודע לסצנה הניו יורקית והושפע מהאקספרסיוניזם מופשט. בסוף שנות ה-50 של המאה הקודמת עבר לגור במנהטן ניו יורק. בשנים 1969–1961 היה נשוי לברברה רוז מבקרת והיסטוריונית אמנות. לזוג שני ילדים. בת נוספת יש לו מחוץ לנישואין ועוד שני בנים מרופאת הילדים הרייט מקגורק איתה התחתן ב-1973.

## עבודות
### סוף שנות ה-50 – אמצע שנות ה-60
עם המעבר לניו יורק החל ליצור עבודות שמדגישות את התמונה כאובייקט. בשנים אלו יצר סדרה של ציורים בשם "הציורים השחורים" ובהם פיתח רעיונות חדשים של קומפוזיציה ציורית. הוא השתמש בסדרה זו בצבע אמייל תעשייתי לפרסומות ועשה סטריפים (רצועות) רוחביים ברווחים שווים על גבי הקנבס. בין הפסים האלו הוא הותיר את השטח לא צבוע.

בשנים אלו החל להשתמש ב (בדי ציור שאינם מרובעים או מלבניים) כמו למשל בסדרת "Irregular Polygon series".

סטלה דחה את מבקרי האמנות שרצו לפרש את עבודתו באמירה ידועה שלו "מה שאתה רואה זה מה שאתה רואה" שהפכה למוטו הלא רשמי של תנועת המינימליזם.

### שנות ה-60 – שנות ה-70
ב-1970 המוזיאון לאמנות מודרנית הציג תערוכה רטרוספקטיבית לסטלה ובכך הפך לאמן הצעיר ביותר שקיבל תערוכה כזו. 

בסדרת "הכפר הפולני" - Polish Village series (1973) ובסדרות נוספות בשנים אלו, הציג סטלה עבודות תבליט שאותן כינה "ציור מקסימליסטי" בשל איכויותיו הפיסוליות - תבליטיות.

ב-1969 יצר סמליל לכבוד 100 שנה למוזיאון המטרופוליטן לאמנות.

בתור חובב מרוצי מכוניות הוזמן סטלה ב-1976 על ידי BMW לצייר על מכונית BMW E9.

### שנות ה-80 ואילך
באמצע המאה ה-80 עד אמצע ה-90 סטלה יצר סדרה של עבודות המתבססות על יצירתו של הרמן מלוויל על הליוויתן מובי דיק.

ב-1993 יצר ציור קיר ענק עבור  שבטורונטו.

בתחילת שנת 2010 החל להשתמש במחשב ככלי עזר לעיצוב פסלים.

סטלה הציג בתערוכות רבות במוקדים מרכזיים כגון מוזיאון סולומון ר. גוגנהיים, אוסף פיליפס, , המוזיאון לאמנות מודרנית ועוד.

## קישורים חיצוניים

* עבודות באתר גלריה הלאומית לאמנות בוושינגטון

## הערות שוליים

קטגוריה:ציירים אמריקאים
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1936
קטגוריה:אמריקאים שנפטרו ב-2024